stanford-oval/wikipedia huggingface dataset:
ตำบลเจาทอง
ที่ตั้ง > อาณาเขต

ทิศเหนือ ติดกับ ตำบลแหลมทอง อำเภอภักดีชุมพล จังหวัดชัยภูมิ
ทิศใต้ ติดกับ ตำบลวังทอง อำเภอภักดีชุมพล จังหวัดชัยภูมิ
ทิศตะวันออก ติดกับ ตำบลโป่งนก อำเภอเทพสถิต จังหวัดชัยภูมิ และ ตำบลวังตะเฆ่ อำเภอหนองบัวระเหว จังหวัดชัยภูมิ
ทิศตะวันตก ติดกับ อำเภอหนองไผ่ จังหวัดเพชรบูรณ์
การปกครอง

ตำบลเจาทอง เป็นตำบลที่สำคัญของอำเภอภักดีชุมพลเนื่องจาก เป็นที่ตั้งของศูนย์ราชการต่างๆ ของอำเภอ เช่น ที่ว่าการอำเภอภักดีชุมพล สถานีตำรวจภูธรภักดีชุมพล โรงพยาบาลภักดีชุมพล องค์การบริหารส่วนตำบลเจาทอง และศูนย์ราชการที่สำคัญอื่นๆ ตำบลเจาทองมีการแบ่งเขตปกครองทั้งหมด 14 หมู่บ้าน ได้แก่
บ้านลาดชุมพล
บ้านหนองไม้แก่น
บ้านเจาทอง
บ้านลาดไทรงาม
บ้านโนนม่วง
บ้านนาอุดม
บ้านซับประสิทธิ์
บ้านหนองกระทุ่มทอง
บ้านราษฎร์บูรณะ
บ้านราษฎร์พัฒนา
บ้านหนองโกทอง
บ้านป่าคา
บ้านราษฎร์ภักดี
บ้านลาดไทรทอง
การปกครอง > การเดินทาง

เดินทางจากตัวเมืองชัยภูมิ โดยใช้ทางหลวงหมายเลข 225 ชัยภูมิ-นครสวรรค์ พอถึงจุดบริการนักท่องเที่ยวเขาพังเหย ก็จะเข้าเข้าสู่เขตตำบลเจาทอง
เดินทางจากเพชบูรณ์ โดยใช้ทางหลวงหมายเลข 225 ชัยภูมิ-นครสวรรค์ พอถึงป้อมยามตำรวจ ตำบลวังทองเลี้ยวซ้ายไปตามทางหลวงหมายเลข 2359 พอถึงบ้านนาอุดมก็เข้าเขตตำบลเจาทอง
สถานที่สำคัญ

ศูนย์พัฒนาเด็กเล็ก
ศูนย์พัฒนาเด็กเล็กบ้านลาดชุมพล
ศูนย์พัฒนาเด็กเล็กบ้านซับประสิทธิ์
โรงเรียน
โรงเรียนบ้านเจาทอง
โรงเรียนบ้านนาอุดม
โรงเรียนบ้านโนนม่วง
โรงเรียนบ้านลาดชุมพล
โรงเรียนบ้านลาดไทรงาม
โรงเรียนมัธยมศึกษา
โรงเรียนภักดีชุมพลวิทยา
โรงพยาบาลภักดีชุมพล
โรงเรียนสะแกราชธวัชศึกษา

| โรงเรียนสะแกราชธวัชศึกษา Sakaeratthawatsuksa School> ข้อมูล |
| --- | --- |
ชื่ออื่น: ส.ธ.ศ.
ประเภท: มัธยมศึกษา
คำขวัญ: เลิศปัญญา กีฬาเก่ง เคร่งคุณธรรม
สถาปนา: 17 พฤษภาคม 2525
ผู้อำนวยการ: นางกรวรรณ ถมฉิมพลี
สี:    เทา-แดง
เพลง: มาร์ชสะแกราชธวัชศึกษา
เว็บไซต์: http://srtschool.ac.th/
โรงเรียนสะแกราชธวัชศึกษา ตั้งอยู่ที่ 234 หมู่ 12 หมู่บ้านเก่าเหนือ ตำบลสะแกราช อำเภอปักธงชัย จังหวัดนครราชสีมา รหัสไปรษณีย์ 30150 มีชื่อเรียกในท้องถิ่นว่า โรงเรียนสวนถั่ว เนื่องจากเคยเป็นพื้นที่ปลูกถั่วมาก่อน อยู่สังกัดองค์การบริหารส่วนจังหวัดนครราชสีมา กรมส่งเสริมการปกครองท้องถิ่น กระทรวงมหาดไทย
ประวัติ

โรงเรียนได้รับบริจาคที่ดินจาก นายโฉม - นางปิ่น นพรัตน์ เนื้อที่ 35 ไร่ และนายเหลือ พันธ์นิธิ เนื้อที่ 2 ไร่ 3 งาน 63 ตารางวา และ เนื้อที่สระน้ำ 3 ไร่ 1 งาน 84 ตารางวา และได้ซื้อเพิ่มอีกโดยความช่วยเหลือของ สมศักดิ์ พันธุ์เกษม จำนวน 6 ไร่ 1 งาน 83 ตารางวา รวมเป็นเนื้อที่ทั้งหมดจำนวน  47 ไร่ 3 งาน 30 ตารางวา และด้วยความร่วมมือของประชาชน คณะสงฆ์อำเภอปักธงชัย นำโดยพระครูธวัชโพธิคุณ เจ้าคณะอำเภอปักธงชัย
ประวัติ > การดำเนินการก่อสร้าง

ได้รับความร่วมมือจาก
แม่ทัพภาคที่ 2 ส่งทหารช่างพร้อมด้วยอุปกรณ์ช่วยปราบพื้นที่
พ.อ.วันชัย อัมพุนันท์ หัวหน้าค่ายปักธงชัย ส่งทหารพรานช่วยด้านแรงงาน วันละ 11 คน
พ.อ.พิเศษ สำเนา พ่วงโพธิ์ หัวหน้าศูนย์วิจัยสิ่งแวดล้อมสะแกราช จัดทำโต๊ะครูให้กับโรงเรียนจำนวน 5 ชุด
พ.อ.เรวัติ บุญทับ รอง ผบ. กรมทหารราบที่ 23 บริจาคเงิน จำนวน 60,000 บาท และได้ส่งเจ้าหน้าที่ทหารราบที่ 23 จำนวน 40 คน มาช่วยในการก่อสร้าง
ด้วยความพยายามของนายกิตติ ศิริธงชัย และประชาชนชาวตำบลสะแกราช ได้จัดตั้งแล้วเสร็จในปี พ.ศ. 2525 ทำพิธีเปิดป้ายโรงเรียนเมื่อวันที่ 8 พฤษภาคม 2525 โดยมี พลเอกอาทิตย์ กำลังเอก เป็นประธาน โรงเรียนเปิดรับนักเรียนรุ่นแรก เมื่อวันที่ 24-30 มีนาคม พ.ศ. 2525 มีนักเรียนจำนวน 97 คน และครู 5 คน เปิดเรียนเมื่อวันที่ 17 พฤษภาคม 2525 โดยอาศัยอาคารเรียนชั่วคราว ที่ประชาชนและคณะสงฆ์ร่วมแรงร่วมใจกันสร้างขึ้น นายชาญ ดำริห์  เป็นครูใหญ่
ประวัติ > ลำดับเวลา

ในปีการศึกษา 2529 โรงเรียนได้เข้าร่วมโครงการมัธยมเพื่อพัฒนาชนบท (มพช.2) รุ่นที 4
ในปีการศึกษา 2532 โรงเรียนได้เข้าร่วมโครงการขยายโอกาสทางการศึกษา (ค.อมต.สศ)
ในปีการศึกษา 2535 โรงเรียนได้เข้าร่วมโครงการร่วมพัฒนาหลักสูตรมัธยมศึกษาตอนต้น พ.ศ. 2521 (ฉบับปรับปรุง พ.ศ. 2533)
ในปีการศึกษา 2534 โรงเรียนได้เข้าร่วมโครงการมัธยมศึกษาเพื่อพัฒนาคุณภาพชีวิตและสังคม (มพช.ส) และโครงการการศึกษาเพื่อพัฒนาชนบทและชุมชน (กชช.) โรงเรียนได้ขอเปิดสาขา จำนวน 1 แห่ง โดยใช้สถานที่โรงเรียนบ้านบุไผ่ กิ่งอำเภอวังน้ำเขียว เปิดรับนักเรียนรุ่นแรก ชั้น ม. 1 จำนวน 2 ห้อง มีนักเรียน 50 คน
ในปีการศึกษา 2537 โรงเรียนได้ย้ายโรงเรียนสาขาไปตั้งที่กิ่งอำเภอวังน้ำเขียว โดยก่อสร้างอาคารเรียนถาวรขึ้นจำนวน 1 หลัง จากเงินบริจาคของบริษัทตรีเพชรอีซูซุ  มีนายสุรเดช ประพิณ ตำแหน่งผู้ช่วยผู้อำนวยการ ดำรงตำแหน่งหัวหน้าสาขา โดยใช้ชื่อโรงเรียนวังน้ำเขียวพิทยาคม และภายหลังได้ประกาศจัดตั้งเป็นโรงเรียนในปีการศึกษา 2540
ในปีการศึกษา 2551 โรงเรียนจัดแผนชั้นเรียน 6-6-6 / 6-6-6 จำนวนห้องเรียน 36 ห้อง จำนวนนักเรียนทั้งสิ้น 910 คน ครู 30 คน ครูช่วยราชการ  3 คน พนักงานจ้างตามภารกิจ (สายผู้สอน) 10 คน พนักงานจ้างตามภารกิจ (สายสนับสนุนการสอน) 2 คน วิทยากรพิเศษ 4 คน พนักงานบริการ 3 คน ลูกจ้างชั่วคราว 3 คน นางบุรีรัตน์ ชวนงูเหลือม ดำรงตำแหน่งผู้อำนวยการสถานศึกษาคนปัจจุบัน
วินิจ โชติสว่าง

| รองศาสตราจารย์ ดร> วินิจ โชติสว่าง ป.ช., ป.ม. |
| --- | --- |
เกิด: 15 มีนาคม พ.ศ. 2482 (85 ปี)
สัญชาติ: ไทย
อาชีพ: ข้าราชการ
มีชื่อเสียงจาก: อธิการบดีสถาบันเทคโนโลยีราชมงคล
หมายเหตุ
อธิการบดีคนแรกของมหาวิทยาลัยเทคโนโลยีราชมงคลอีสาน
รองศาสตราจารย์ ดร. วินิจ โชติสว่าง อดีตอธิการบดีสถาบันเทคโนโลยีราชมงคล และอธิการบดีคนแรกของมหาวิทยาลัยเทคโนโลยีราชมงคลอีสาน
ประวัติ

วินิจ โชติสว่าง เกิดเมื่อวันที่ 15 มีนาคม พ.ศ. 2482 จบการศึกษาระดับปริญญาตรี สาขากสิกรรมและสัตวบาล จากมหาวิทยาลัยเกษตรศาสตร์ เมื่อปี พ.ศ. 2507 ระดับปริญญาโท สาขาสัตวศาสตร์ จากมหาวิทยาลัยคอร์เนลล์ และปริญญาเอก สาขาเกษตรศึกษา จากมหาวิทยาลัยคอร์เนลล์เช่นเดียวกัน
การทำงาน

วินิจ โชติสว่าง เป็นอาจารย์ประจำวิทยาลัยเทคโนโลยีและอาชีวศึกษา เคยได้รับแต่งตั้งเป็นคณบดีคณะเกษตรศาสตร์บางพระ และได้รับแต่งตั้งเป็นอธิการบดีสถาบันเทคโนโลยีราชมงคล ในระหว่างปี พ.ศ. 2538-2542 ต่อมาหลังจากมีพระราชบัญญัติมหาวิทยาลัยเทคโนโลยีราชมงคล พ.ศ. 2548 จัดตั้งมหาวิทยาลัยเทคโนโลยีราชมงคลขึ้น 9 แห่งทั่วประเทศไทย ดร.วินิจ จึงได้รับแต่งตั้งเป็นอธิการบดีมหาวิทยาลัยเทคโนโลยีราชมงคลอีสาน ตั้งแต่ปี พ.ศ. 2548 แต่ถึงแม้ว่าจะครบวาระลงในปี พ.ศ. 2552 แต่เนื่องจากปัญหาในการสรรหาอธิการบดี จึงทำให้ ดร.วินิจ โชติสว่าง ยังต้องรักษาราชการแทนในตำแหน่งต่อมาจนถึง พ.ศ. 2555
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2532 –  เหรียญจักรพรรดิมาลา (ร.จ.พ.)
ตัณหา

ตัณหา เป็นหลักธรรมข้อหนึ่งในพุทธศาสนา หมายถึง ความติดใจอยาก ความยินดี ยินร้าย หรือติดในรสอร่อยของโลก ประกอบด้วย ความกำหนัดด้วยอำนาจความพอใจ เพลิดเพลินยิ่งนักในอารมณ์นั้น ๆ และ ตัณหาย่อมเจริญแก่ผู้ประพฤติประมาท ซ่านไปในอารมณ์ต่าง ๆ ครอบงำบุคคลใด ความโศกทั้งหลายย่อมเจริญแก่บุคคลนั้น ดังนั้น ความทุกข์ย่อมเกิดขึ้นบ่อย ๆ เมื่อบุคคลยังถอนเชื้อตัณหาไม่ได้
ในหลักปฏิจจสมุปบาท ตัณหาเกิดจากเวทนาเป็นปัจจัย โดยมี อวิชชาเป็นมูลราก ควรเห็นตัณหา เป็นดังเครือเถาที่เกิดขึ้น แล้ว จงตัดรากเสียด้วยปัญญา
ประเภทของตัณหา > ตัณหาแบ่งออกเป็น 3 อย่าง

กามตัณหา คือ ความทะยานอยากในกาม ความอยากหรือไม่อยาก ใน สัมผัสทั้ง 5 เพราะความยินดีพอใจในกามคุณ 5 ที่ตนปรารถนา
ภวตัณหา คือ ความทะยานอยากในความอยากมีอยากเป็น คือความอยากเป็นเป็นนั่นเป็นนี่ หรืออยากได้สิ่งนั้นสิ่งนี้ เมื่อได้เป็นแล้วหรือได้สิ่งนั้นมาแล้ว ไม่ต้องการให้มันเปลี่ยนแปลงไป
วิภวตัณหา คือ ความทะยานอยากในความไม่อยากมีไม่อยากเป็น  ไม่อยากเป็นนั่นไม่อยากเป็นนี่  หรือไม่อยากได้สิ่งนั้นสิ่งนี้ ตลอดจนความอยากดับสูญ
ควรเจริญอริยมรรคอันประกอบด้วยองค์ 8 เพื่อความรู้ยิ่ง เพื่อกำหนดรู้ เพื่อความสิ้นไป เพื่อละตัณหา 3 อย่างนี้
ตัณหาได้ชื่อว่าเป็นเหตุแห่งทุกข์ ดังอรรถว่าตัณหาเพียงดังเนิน คือความทะยานอยากนั้นไม่มีที่สิ้นสุด ความอยากเสพความสุขทุกอย่างทุกชนิดที่มีอยู่บนโลก ที่แปลกใหม่อยู่เสมอ แล้วเชื่อว่าจะพอใจ หรือปรารถนาความสุขที่ไม่รู้จัก แต่คิดเอาเองว่ามีอยู่ เชื่อว่าถ้าได้เสพทุกอย่างครบถ้วน แล้วเชื่อว่าจะพอใจ หรืออาจเพียงแค่ติดใจยินดีพอใจในบางสิ่งบางอย่างเพียงแค่นั้น พอใจแค่นั้น แต่ต้องได้เสพสิ่งนั้นตลอด ไม่งั้นจะเกิดความทุกข์ได้ บางครั้งเสพนาน ๆ ไปก็เกิดความเบื่อหน่าย นำไปสู่ความทุกข์เช่นกัน
ถ้าได้ทุกสิ่งที่ปรารถนา จะเอาสิ่งเหล่านั้นไปวางกองไว้ที่ไหน โลกย่อมไม่เพียงพอต่อความต้องการที่ไม่มีที่สิ้นสุด ทรัพยากรโลกก็มีให้ใช้ ไม่เพียงต่อความต้องการที่ไม่มีที่สิ้นสุด และอายุขัยก็ไม่ยืนยาวพอที่จะเสพทุกความปรารถนาที่ไม่สิ้นสุดได้
ประเภทของตัณหา > ตัณหา

ตัณหา 6 หมวด ได้แก่
รูปตัณหา คือ อยากได้รูป (ที่มองเห็นด้วยตา)
สัททตัณหา คือ อยากได้เสียง
คันธตัณหา คือ อยากได้กลิ่น
รสตัณหา คือ อยากได้รส
โผฏฐัพพตัณหา คือ อยากได้โผฏฐัพพะ (ความรู้สึกทางกายสัมผัส)
ธัมมตัณหา คือ อยากในธรรมารมณ์ (สิ่งที่ใจนึกคิด)
ความเกิดขึ้น ความตั้งอยู่ ความบังเกิด ความปรากฏแห่งตัณหาทั้ง 6 นี้ เป็นความเกิดขึ้นแห่งทุกข์ ความดับโดยไม่เหลือ ความสงบระงับ ความสูญแห่งตัณหาทั้ง 6 นี้ เป็นความดับโดยไม่เหลือแห่งทุกข์ ตัณหาทั้ง 6 นี้ ไม่เที่ยง มีอันแปรปรวนเป็นอย่างอื่นเป็นธรรมดา ผู้เห็นอยู่อย่างนี้ ย่อมเบื่อหน่าย ย่อมคลายกำหนัด
ธรรมะที่เกี่ยวข้อง

ดูกรภิกษุทั้งหลาย ความกำหนัดด้วยอำนาจความพอใจใน รูปตัณหา นี้เป็นอุปกิเลสแห่งจิต ความกำหนัดด้วยอำนาจความพอใจในสัททตัณหา ฯลฯ ใน คันธตัณหา ฯลฯ ในรสตัณหา ฯลฯ ในโผฏฐัพพตัณหา ฯลฯ ในธรรมตัณหา ฯลฯ นี้เป็นอุปกิเลสแห่งจิต ดูกรภิกษุทั้งหลาย เมื่อใดแล ภิกษุละอุปกิเลสแห่งจิตในฐานะ 6 นี้ได้ เมื่อนั้น จิตของเธอย่อมเป็นจิตน้อมไปในเนกขัมมะ อันเนกขัมมะอบรมแล้ว ควรแก่การงาน ปรากฏในธรรมที่พึงทำให้แจ้งด้วยอภิญญา
ดูกรภิกษุทั้งหลาย เราจักแสดงธรรมอันมีตัณหาเป็นมูล 9 ประการ เธอทั้งหลายจงฟัง ฯลฯ ดูกรภิกษุทั้งหลาย ธรรมอันมีตัณหาเป็นมูล 9 ประการเป็นไฉน การแสวงหาเพราะอาศัยตัณหา 1 การได้เพราะอาศัยการแสวงหา 1 การวินิจฉัยเพราะอาศัยการได้ 1 ฉันทราคะเพราะอาศัยการวินิจฉัย 1 ความหมกมุ่นเพราะอาศัยฉันทราคะ 1 ความหวงแหนเพราะอาศัยความหมกมุ่น 1 ความตระหนี่เพราะอาศัยความหวงแหน 1 การจัดการอารักขาเพราะอาศัยความตระหนี่ 1 ธรรมอันเป็นบาปอกุศลหลายประการ คือ การจับท่อนไม้ จับศาตราการทะเลาะ การแก่งแย่ง การวิวาท กล่าววาจาส่อเสียดว่ามึง ๆ และพูดเท็จย่อมเกิดขึ้น 1 ดูกรภิกษุทั้งหลาย ธรรมมีตัณหาเป็นมูล 9 ประการนี้แลฯ
ปรมาจารย์ลัทธิมาร (ละครโทรทัศน์)

| ปรมาจารย์ลัทธิมาร |
| --- | --- |
โปสเตอร์ทางการ
ประเภท: ละครเทพเซียน แอคชั่น ผจญภัย ลึกลับ ตลก เหนือธรรมชาติ 
กำกับโดย: เจิ้งเหว่ยเหวิน (Steve Cheng), เฉินเจียหลิน
แสดงนำ: เซียว จ้าน หวัง อีปั๋ว
ผู้ประพันธ์ดนตรีแก่นเรื่อง: หลินไห่
ดนตรีแก่นเรื่องปิด: "อู๋จี่" โดย เซียว จ้าน & หวัง อีปั๋ว
ประเทศแหล่งกำเนิด: จีน
ภาษาต้นฉบับ: จีนกลาง
จำนวนตอน: 50
การผลิต
ผู้อำนวยการสร้าง: Fang Fang Yang Xia Wang Chu Liu Mingtie
สถานที่ถ่ายทำ: จีน
ความยาวตอน: 44 นาที
บริษัทผู้ผลิต: Tencent Penguin Pictures New Style Media
ออกอากาศ
เครือข่าย: Tencent Video
ออกอากาศ: 27 มิถุนายน ค.ศ. 2019 (2019-06-27) – 20 สิงหาคม ค.ศ. 2019 (2019-08-20)
การแสดงที่เกี่ยวข้อง
ปรมาจารย์ลัทธิมาร
ปรมาจารย์ลัทธิมาร (Chinese: 陈情令; pinyin: Chén Qíng Lìng;English: The Untamed) เป็นละครโทรทัศน์ออนไลน์ปี 2019 ดัดแปลงโดยปรับบางส่วนจากนวนิยายจีนกำลังภายในเรื่อง ปรมาจารย์ลัทธิมาร โดย โม่เซียงถงซิ่ว  นำแสดงโดย เซียว จ้าน และหวัง อีปั๋ว เป็นเรื่องราวการผจญภัยของ 2 ตัวละครเอก เว่ยอู๋เซียน และ หลานวั่งจี ที่ฝึกฝนโดยการท่องยุทธจักรเพื่อคลี่คลายคดีพิศวงบนปมปริศนาต่าง ๆ เพื่อปราบมาร   ออกอากาศพร้อมกันทางทาง Tencent Video ในประเทศจีน และ WeTV ในประเทศไทย ระหว่าง 27 มิถุนายน ถึง 20 สิงหาคม 2562 และรับชมได้ทาง Netflix Thailand ตั้งแต่วันที่ 25 ตุลาคม 2562
เนื้อเรื่อง

ยุทธภพถูกปกครองโดยผู้นำตระกูลเวินที่ใช้วิชามาร ครอบงำเหล่าตระกูลอื่น ๆ อย่าง ตระกูลหลาน ตระกูลเจียง ตระกูลเนี่ย และตระกูลจิน   เว่ยอู๋เซียนกลายเป็นเพื่อนอย่างรวดเร็วกับคนตรงอย่าง หลานวั่งจี  ระหว่างการเดินทางผจญภัยของพวกเขา  ทั้งคู่ค้นพบว่าผู้นำตระกูลเวินเป็นผู้อยู่เบื้องหลังเหตุการร้ายกาจที่สร้างความปั่นป่วนไปทั่ว   จนทำให้เหล่าตระกูลเซียนต้องเร่งหาทางจัดการ
ความพยายามของเว่ยอู๋เซี่ยนในการปกป้องสมาชิกตระกูลเวินหลายคนที่เป็นผู้บริสุทธิ์จากการลงโทษโดยอยุติธรรม นำไปสู่หายนะครั้งใหญ่ และเขาเองก็ยังต้องสังเวยไปในหายนะนั้น  เว่ยอู๋เซียนปรากฏกายอีกครั้งเมื่อ 16 ปีให้หลัง และกลับมาร่วมเดินทางกับ หลานวั่งจี ในการไขปริศนาฆาตกรรมหลากหลายคดีจนได้พบกับตัวการที่แท้จริง
ตัวละคร > ตัวละครหลัก

| นักแสดง | ตัวละคร | แนะนำตัวละคร |
| --- | --- | --- |
| เซียว จ้าน | เว่ยอู๋เซี่ยน (Chinese: 魏无羡) | ชื่อเกิด: เว่ยอิง (Chinese: 魏婴) ชื่อรอง เว่ยอู๋เซี่ยน สมญานาม ปรมาจารย์แห่งอี๋หลิง (อี๋หลิงเหลาจู่) (Chinese: 夷陵老祖),เขาเป็นลูกศิษย์ตระกูลเจียง ผู้ที่ในภายหลังเลือกจะมุ่งสู่ลัทธิมาร  เขาใช้กระบี่ สุยเปี้ยน (Chinese: 随便) และขลุ่ย เฉินฉิง (Chinese: 陈情) และมีชื่อเสียงในความสามารถในการคิดค้นวิชาทางวิญญาณขึ้นมาใหม่ และเป็นผู้สร้าง ตราพยัคฆ์ทมิฬ (Chinese: 阴虎符).  เขาเป็นคนฉลาด มองโลกในแง่ดี เจ้าสำราญ จงรักภักดี จิตใจดีงาม และเห็นแก่ผู้อื่นก่อนตัวเองเสมอ   |
| เซียว จ้าน | โม่เสวียนอวี่  (Chinese: 莫玄羽) | ลูกนอกกฎหมายของ จินกวงซ่าน และอดีตสาวกตระกูลจิน  เขาสังเวยร่างให้ เว่ยอู๋เซี่ยน ในพิธีกรรมเพื่อแผนล้างแค้นที่ได้วางไว้ |
| หวังอี้ป๋อ | หลานวั่งจี  (Chinese: 蓝忘机) | ชื่อเกิด: หลานจ้าน (Chinese: 蓝湛). ชื่อรอง หลานวั่งจี สมญานาม หานกวงจวิน (Chinese: 含光君) เขาเป็นคุณชายรองตระกูลหลาน (หลานเออร์กงจื่อ) และเป็นหนึ่งในหยกคู่สกุลหลาน  เขาใช้กระบี่ ปี้เฉิน (Chinese: 避尘) และกู่ฉิน วั่งจี (Chinese: 忘机). เขาเป็นคนเย็นชา โดดเดี่ยว และเคร่งครัด แต่ก็ยังคงความยุติธรรม |
ตัวละคร > ตัวละครสนับสนุน > ตระกูลหลานแห่งกูซู

| Actor | Character | Introduction |
| --- | --- | --- |
| หลิวไห่ควาน | หลานซีเฉิน (Chinese:  蓝曦臣) | ชื่อเกิด: หลานฮวั่น (Chinese: 蓝涣). สมญานาม เจ๋ออู๋จวิน (Chinese: 泽芜君)  เขาเป็นผู้นำและคุณชายใหญ่ของตระกูลหลาน และเป็นหนึ่งในหยกคู่สกุลหลาน  เขาเป็นหนึ่งใน 3 สหายพี่น้องร่วมสาบาน กับ จินกวงเหยา และ เนี่ยหมิงเจี๋ย  เขาใช้กระบี่ ซั่วเยว่ (Chinese: 朔月) และขลุ่ย เลี่ยปิง (Chinese: 裂冰)  เขาเป็นคนอบอุ่นและน่าไว้วางใจ  |
| เจิ้งฝานซิง | หลานซือจุย  (Chinese: 蓝思追) | ชื่อเกิด: เวินเยวี่ยน (ชื่อเดิม)  (Chinese: 温苑) หลานเยวี่ยน (ปัจจุบัน) (Chinese: 蓝愿). ลูกศิษย์ตระกูลหลาน เดิมเป็นหลานของเวินฉิงและเวินหนิง ได้เว่ยอู๋เซี่ยนช่วยเลี้ยงดูพร้อมคนตระกูลเวินที่เหลือรอด หลังสิ้นตระกูลเวินและเว่ยอู๋เซี่ยนตาย ถูกนำมาเลี้ยงที่ตระกูลหลานโดยหลานวั่งจี  เขาเป็นคนมีวินัย ฉลาดเฉลียว และมีเหตุมีผล เขาเป็นเพื่อนสนิทกับ หลานจิ่งอี๋ และ จินหลิง |
| กัวเฉิง | หลานจิ่งอี๋  (Chinese: 蓝景仪) | ลูกศิษย์ตระกูลหลาน  เขาเป็นคนอารมณ์ร้อนและไม่มีความอดทน   เป็นเพื่อนสนิทกับ หลานซือจุย และ จินหลิง |
ตัวละคร > ตัวละครสนับสนุน > ตระกูลจินแห่งหลานหลิง

| นักแสดง | ตัวละคร | แนะนำตัวละคร |
| --- | --- | --- |
| จูจ้านจิ่น | จินกวงเหยา  (Chinese: 金光瑶) | ชื่อเกิด: เมิ่งเหยา (Chinese: 孟瑶). สมญานาม เหลี่ยนฟางจุน (Chinese: 敛芳尊)  เขาเป็นลูกนอกสมรสของ จินกวงซ่าน และขึ้นเป็นผู้นำของตระกูลจิน หลังจากที่พ่อเสียชีวิตลง   เขาเป็นหนึ่งใน พี่น้องร่วมสาบานกับ หลานซีเฉิน และ เนี่ยหมิงเจี๋ย    เขาใช้กระบี่ เฮิ่นเซิง (Chinese: 恨生 pinyin: Hènshēng) เขาไปเป็นลูกน้องตระกูลเนี่ยและเป็นสปายในตระกูลเวิน ก่อนที่จะได้รับอนุญาตจากพ่อให้มาร่วมตระกูลจินหลังจากยุทธการดับตะวัน เนื่องจากเป็นลูกของหญิงนางโลม เขาจึงรู้สึกต่ำต้อย และมีความทะยานอยากจะยกฐานะ เขามีชื่อเสียงเรื่องชอบใส่หน้ากากและมีมารยาทงาม เขาชื่นชม หลานซีเฉิน เป็นอย่างมาก ซึ่งเป็นคนเดียวที่ให้ความเมตตาเขาในช่วงที่เป็นลูกน้อง |
| เฉาอวี้เฉิน | จินจื่อเซวียน  (Chinese: 金子轩) | บุตรชายของ จินกวงช่าน  เป็นพ่อของ จินหลิง และสามีของ เจียงเหยี่ยนหลี   เขาเป็นคนทะนงและเชื่อมั่นใจตัวเอง แต่เป็นคนซื่อตรงและยุติธรรม |
| ชีเผยซิน | จินหลิง  (Chinese: 金凌) | ชื่อรอง: หรูหลาน (Chinese: 如兰). ทายาทเพียงคนเดียวของตระกูลจิน และลูกชายของ จินจื่อเซวียน และ เจียงเหยี่ยนหลี เขาใช้กระบี่ "ซุ่ยหัว" (Chinese: 岁华尊) เขาเป็นคนหยิ่งและอารมณ์ร้อน แต่จิตใจดี  เขาเป็นเพื่อนสนิทกับ หลานซือจุย และ หลานจิงอี๋ เว่ยอู๋เซี่ยน เป็นคนที่ตั้งนามเต็ม "จิน หรูหลาน" ให้จินหลิง |
ตัวละคร > ตัวละครสนับสนุน > ตระกูลเนี่ยแห่งชิงเหอ

| Actor | Character | Introduction |
| --- | --- | --- |
| หวังอี้โจว | เนี่ยหมิงเจวี๋ย  (Chinese:  聂明玦) | สมญานาม ชื่อเฟิงจุน (Chinese: 赤锋尊) เขาเป็นประมุขตระกูลเนี่ย เป็นหนึ่งในสามพี่น้องร่วมสาบานกับหลานซีเฉิน และจินกวงเหยา เขาใช้ดาบ ป้าเซี่ย (Chinese: 霸下) เป็นคนเข้มงวด อารมณ์ฉุนเฉียว และไม่ยอมให้กับฝ่ายมาร |
| จี้หลี่ | เนี่ยหวายซัง  (Chinese: 聂怀桑) | ประมุขตระกูลเนี่ยหลังจากเนี่ยหมิงเจวี๋ยจากไป และเป็นน้องชายต่างมารดาของเนี่ยหมิงเจวี๋ย เขามีชื่อเรื่องความไม่เอาถ่าน จนได้รับฉายา "ไม่รู้อะไรเลย" ภายหลังถูกเผยว่าเป็นผู้อยู่เบื้องหลังในการบงการเหตุการณ์ต่างๆ ตลอดทั้งเรื่อง |
ตัวละคร > ตัวละครสนับสนุน > ตระกูลเวินแห่งฉีซาน

| Actor | Character | Introduction |
| --- | --- | --- |

| อวี๋ปิน | เวินหนิง  (Chinese: 温宁) | ชื่อรอง: ฉงหลิน (Chinese: 琼林). สมญานาม ขุนพลผี (Chinese: 鬼将军) เขาเป็นมือขวาของ เว่ยอู๋เซี่ยน ช่วงที่เป็นปรมาจารย์อี๋หลิง เขาเป็นคนขี้อายและพูดติดอ่างเมื่อครั้งยังมีชีวิตอยู่เนื่องจากโรคประหลาด เขามอบความไว้วางใจทั้งหมดให้ เว่ยอู๋เซี่ยน หลังจากได้รับความใจดีนับครั้งไม่ถ้วน |

| เมิ่งจื่ออี้ | เวินฉิง  (Chinese: 温情) | หมอหญิงผู้โด่งดังแห่งตระกูลเวินและพี่สาวของเวินหนิง เธอเป็นคนสันโดษแต่ใจดี และพยายามปกป้องน้องชาย ไม่ต้องการยุ่งเกี่ยวกับความวุ่นวายที่เวินเฉาก่อขึ้น |
ตัวละคร > ตัวละครสนับสนุน > ตระกูลเจียงแห่งอวิ๋นเมิ่ง

| Actor | Character | Introduction |
| --- | --- | --- |
| วังจั๋วเฉิง | เจียงหวั่นอิ๋น (Chinese: 江晚吟) | ชื่อเกิด: เจียงเฉิง (Chinese: 江澄). สมญานาม ซานตู๋เซิ่งโส่ว หัตถ์เทวะตรีพิษ (จีน: 三毒圣手) เขาเป็นผู้นำตระกูลเจียงภายหลังการจากไปของเจียงเฟิงเหมียน  เขาใช้กระบี่นามว่า ซานตู๋ (Chinese: 三毒) และใช้แส้ที่ได้รับต่อจากมารดานามว่า จื่อเตี้ยน (Chinese: 紫电)  เขาเป็นหนุ่มเคร่งครัดเข้มงวดทำตามกฎเกณฑ์ เขาเคยมีสัมพันธ์อันดีกับเว่ยอู๋เซี่ยน แต่ความสัมพันธ์แย่ลงในภายหลังเพราะการเลือกทางเดินที่แตกต่าง เขามีชีวิตที่ราบรื่นดี จนกระทั่ง เวินเฉาสั่งฆ่าพ่อแม่ และล้มล้างตระกูลเจียง ทำให้เขามีความเคียดแค้นต่อตระกูลเวินมาก หลังจากที่พี่สาวของเขาตาย เขาก็เป็นคนเลี้ยงหลานชาย จินหลิง เพียงคนเดียว   |
| เซวียนลู่ | เจียงเยี่ยนหลี่ (Chinese: 江厌离) | พี่สาวของเจียงเฉิง ศิษย์พี่ของเว่ยอู๋เซี่ยน ภรรยาของจินจื่อเซวียน และแม่ของจินหลิง  เธอเป็นคนใจดี มีความห่วงใยน้องๆ ของตน คอยปกป้องน้องๆ คอยให้กำลังใจ และเป็นคนที่เข้มแข็งมาก |
ตัวละคร > ตัวละครสนับสนุน > ภาคเมืองอี้

| Actor | Character | Introduction |
| --- | --- | --- |
| ซ่งจี้หยาง | เสี่ยวซิงเฉิน  (Chinese: 晓星尘) | สมญานาม : จันทร์กระจ่าง วายุพิสุทธิ์ เสี่ยวซิงเฉิน  (Chinese: 明月清风晓星尘 ) เขาเป็นหนึ่งในลูกศิษย์ของเป้าซานส่านเหรินที่ลงจากภูเขามาสู่ยุทธภพ เขาถือกระบี่ ซวงหวา (Chinese: 霜华) และเป็นเพื่อนรักกับ ซ่งหลาน |
| หลี่ป๋อเหวิน | ซ่งหลาน  (Chinese:  宋岚) | ชื่อรอง: ซ่งจื่อเชิน (Chinese: 宋子琛). สมญานาม : ยืนหยัดมั่นเหมันต์ เกล็ดน้ำค้าง ซ่งจื่อเฉิน (Chinese:傲雪凌霜宋子琛) บี่นักพรตจากวัดไป๋เสวี่ย เป็นเพื่อนรักของเสี่ยวซิงเฉิน เขาใช้กระบี่ ฝูเสวี่ย (Chinese: 拂雪) |
| หวังฮ่าวเซวียน | เซวียหยาง  (Chinese:  薛洋) | ชื่อรอง: เฉิงเหม่ย (Chinese: 成美). ลูกศิษย์นอกกุฏิของตระกูลจิน ที่มีความหลงใหลได้ปลื้มกับ "ตราพยัคฆ์ทมิฬ" (Chinese: 阴虎符) เขาใช้ดาบ เจี้ยงไจ (Chinese: 降灾)  เขามีชื่อเรื่องชั่วร้ายและกลับกลอก |
| เฉินจั๋วเสวียน | อาจิง  (Chinese: 阿箐) | หญิงสาววัยรุ่นที่เป็นคนจรจัดและมีความสามารถในการแกล้งเป็นคนตาบอด  เธอติดตามเสี่ยวชิงเฉินตั้งแต่ได้พบกัน |
รางวัลและการเสนอชื่อเข้าชิงรางวัล

| รางวัล | ประเภท | ผู้เข้าชิง | ผล | อ้างอิง |
| --- | --- | --- | --- | --- |
| The Third Internet Film Festival | ผู้กำกับยอดเยี่ยม | เฉินเจียหลิน | ชนะ |  |
| The Third Internet Film Festival | นักแสดงชายหน้าใหม่ยอดเยี่ยม | จูจ้านจิ่น | ชนะ |  |
| GQ 2019 Men of the Year | นักแสดงดาวรุ่งแห่งปี | หวัง อีปั๋ว | ชนะ |  |
| 6th The Actors of China Award Ceremony  โดย China Television Artists Committee Actors Committee | นักแสดงนำชายยอดเยี่ยม (ประเภทละครโทรทัศน์ออนไลน์) | เซียว จ้าน | เสนอชื่อเข้าชิง |  |
| Golden Tower Award | ละครยอดนิยม | ปรมาจารย์ลัทธิมาร | ชนะ |  |
| Golden Tower Award | นักแสดงชายยอดนิยม | เซียว จ้าน | ชนะ |  |
| Golden Tower Award | นักแสดงชายยอดนิยม | หวัง อีปั๋ว | เสนอชื่อเข้าชิง |  |
| 6th Hengdian Film and TV Festival of China (Wenrong Awards) | ละครโทรทัศน์ออนไลน์ยอดเยี่ยม | ปรมาจารย์ลัทธิมาร | เสนอชื่อเข้าชิง |  |
| 6th Hengdian Film and TV Festival of China (Wenrong Awards) | ผู้กำกับยอดเยี่ยม | เฉินเจียหลิน | ชนะ |  |
| 6th Hengdian Film and TV Festival of China (Wenrong Awards) | ผู้อำนวยการสร้างยอดเยี่ยม | Fang Fang | ชนะ |  |
| 3rd Yinchuan Internet Film Festival | ละครออนไลน์ยอดเยี่ยม | ปรมาจารย์ลัทธิมาร | เสนอชื่อเข้าชิง |  |
| 3rd Yinchuan Internet Film Festival | นักแสดงนำชายยอดเยี่ยม (ประเภทละครโทรทัศน์ออนไลน์) | เซียว จ้าน | ชนะ |  |
| 26th Huading Awards | ละครโทรทัศน์ยอดเยี่ยม | ปรมาจารย์ลัทธิมาร | 10th |  |
| 26th Huading Awards | ผู้กำกับยอดเยี่ยม | เฉินเจียหลิน เจิ้งเว่ยเวิน | เสนอชื่อเข้าชิง |  |
| 26th Huading Awards | ผู้อำนวยการสร้างยอดเยี่ยม | Yang Xia, Fang Fang, Wang Chu, Liu Mingtie | เสนอชื่อเข้าชิง |  |
| 26th Huading Awards | นักแสดงหน้าใหม่ยอดเยี่ยม | เซียว จ้าน | เสนอชื่อเข้าชิง |  |
| 26th Huading Awards | นักแสดงหน้าใหม่ยอดเยี่ยม | หวัง อีปั๋ว | เสนอชื่อเข้าชิง |  |
| 7th Thailand Headlines Person of The Year 2019 Awards | Most Influential Awards "ซีรีส์จีนยอดนิยมแห่งปี" | ปรมาจารย์ลัทธิมาร | ชนะ |  |
ภาคแยก

ภาพยนตร์ออกฉายออนไลน์จำนวน 2 เรื่อง  เป็นภาคแยกจากละคร
ภาคแยก > ปรมาจารย์ลัทธิมาร The Living Dead

The Untamed The Living Dead (จีน: 陈情令之生魂; พินอิน: Chen Qing Ling Zhi Sheng Hun) หรือชื่อไทยโดย iQIYI ปรมาจารย์ลัทธิมาร ชีวิตแห่งความตาย และ ชื่อไทยโดย WeTV ปรมาจารย์ลัทธิมาร ภาคลมหายใจขุนพลผี
ออกอากาศออนไลน์ในประเทศจีนทาง iQIYI และต่างประเทศสามารถรับชมได้ทางแอพลิเคชั่น iQIYI (บรรยายไทย / สมัคร VIP) ได้ตั้งแต่ 7 พฤศจิกายน 2562 และทาง WeTV Thailand (บรรยายไทย / ระบบเช่า) ได้ตั้งแต่ 11 พฤศจิกายน 2562
เป็นภาคต่อของละครโดยเน้นไปที่ตัวละคร เวินหนิง และ หลาน ซือจุย ที่เดินทางค้นหาความจริงในอดีต
ภาคแยก > ปรมาจารย์ลัทธิมาร The Living Dead > นักแสดง

อวี๋ปิน รับบท เวินหนิง
เจิ้งฝานซิง รับบท หลานซือจุย
หวังอี้เฟย รับบท เซียวฉิง
เกาหาน รับบท เซียวอี้
เหอหลงหลง รับบท โจวจื้อชู
ภาคแยก > Fatal Journey

Fatal Journey (จีน: 乱魄; พินอิน: Luanhun)  เป็นเรื่องราวของตระกูลเนี่ย ที่มีเนี่ยหมิงเจวี๋ยเป็นประมุข และเนี่ยหวายซังผู้เป็นน้อง ทั้งสองได้ออกไปซ่อมแซมสุสานของตระกูลเนี่ย ทั้งสองพี่น้องได้ร่วมฝ่าฝันอุปสรรคที่สุสานได้สำเร็จลุล่วง แต่เมื่อเดินทางกลับตระกูลเนี่ยได้ไม่นานกลับมีเรื่องไม่คาดคิดเกิดขึ้น และมีจินกวงเหยาร่วมด้วย
นักแสดง
หวังอี้โจว รับบท เนี่ยหมิงเจวี๋ย
จี้หลี่ รับบท เนี่ยหวายซัง
จูจ้านจิ่น รับบท จินกวงเหยา
อิสสรีย์ หรรษาจรูญโรจน์

รองศาสตราจารย์ อิสสรีย์ หรรษาจรูญโรจน์ เป็นผู้ตรวจการแผ่นดิน อดีตอธิการบดีมหาวิทยาลัยเทคโนโลยีราชมงคลรัตนโกสินทร์
การศึกษา

รองศาสตราจารย์ อิสสรีย์ หรรษาจรูญโรจน์ หรือ รองศาสตราจารย์ ดร.อิสสรีย์ หรรษาจรูญโรจน์ จบการศึกษาระดับประกาศนียบัตรวิชาชีพ (ปวช.) สาขาวิชาช่างยนต์ จากโรงเรียนช่างกลปทุมวัน เมื่อปี พ.ศ. 2516 ระดับประกาศนียบัตรวิชาชีพชั้นสูง จากวิทยาลัยเทคนิคกรุงเทพ ปี พ.ศ. 2518 และระดับปริญญาตรี วิศวกรรมศาสตร์ (วิศวกรรมเครื่องกล) จากสถาบันเทคโนโลยีพระจอมเกล้าธนบุรี ต่อจากนั้นจึงได้สอบชิงทุนรัฐบาลระดับปริญญาโท และปริญญาเอก ได้ไปศึกษาต่อที่มหาวิทยาลัยวิสคอนซิน แมดิสัน
การทำงาน

หลังจากสำเร็จการศึกษาในระดับปริญญาเอกแล้ว ได้กลับมารับราชการที่คณะวิศวกรรมศาสตร์ สถาบันเทคโนโลยีราชมงคล และได้ดำรงตำแหน่งหัวหน้าภาควิชาวิศวกรรมเครื่องกล ตั้งแต่ปี พ.ศ. 2531-พ.ศ. 2539 เป็นรองคณบดีฝ่ายวิจัยและพัฒนา ในปี พ.ศ. 2539-พ.ศ. 2541 ต่อจากนั้นในปี พ.ศ. 2540 ได้รับมอบหมายให้ทำหน้าที่ผู้จัดการโครงการเงินกู้ธนาคารโลก สถาบันเทคโนโลยีราชมงคล และเป็นผู้อำนวยการสถาบันวิจัยและพัฒนาอีกตำแหน่งหนึ่ง จนกระทั่งในปี พ.ศ. 2547 ได้รับแต่งตั้งเป็นผู้ช่วยอธิการบดี
ในปี พ.ศ. 2548 ได้มีการจักตั้งมหาวิทยาลัยเทคโนโลยีราชมงคลขึ้น 9 แห่งทั่วประเทศไทย รศ.ดร.อิสสรีย์ หรรษาจรูญโรจน์ จึงได้รับการแต่งตั้งให้รักษาการรองอธิการบดี มหาวิทยาลัยเทคโนโลยีราชมงคลกรุงเทพ และในปีเดียวกันจึงได้ผ่านการสรรหาให้ดำรงตำแหน่งอธิการบดี มหาวิทยาลัยเทคโนโลยีราชมงคลรัตนโกสินทร์เป็นคนแรก
ในปี 2564 เขาได้รับการเสนอชื่อจากวุฒิสภาให้ดำรงตำแหน่งผู้ตรวจการแผ่นดิน และได้รับโปรดเกล้าฯ แต่งตั้งเมื่อวันที่ 25 พฤษภาคม พ.ศ. 2564
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญจักรพรรดิมาลา (ร.จ.พ.)
โรงเรียนเทศบาลบ้านบางเหนียว

| โรงเรียนเทศบาลบ้านบางเหนียว Bangneaw Municipal School |
| --- | --- |
ตราสัญลักษณ์โรงเรียนเทศบาลบ้านบางเหนียว
ที่ตั้ง

450/2 ถนนภูเก็ต ตำบลตลาดใหญ่ อำเภอเมืองภูเก็ต จังหวัดภูเก็ต รหัสไปรษณีย์ 83000
ข้อมูล
ชื่ออื่น: ท.ภ.ก.๒ , บ.น.
ประเภท: โรงเรียนรัฐ
คำขวัญ: ริเริ่ม รอบรู้ ประพฤติดี มีความรับผิดชอบ
สถาปนา: 18 กันยายน พ.ศ. 2460
ผู้ก่อตั้ง: หลวงเสริมวิชาพูน, นายหยอง
หน่วยงานกำกับ: กระทรวงมหาดไทย
ผู้อำนวยการ: นายวินัย สุริยปราการ
ระดับปีที่จัดการศึกษา: สอนระดับ อนุบาล 1-ม.3
สี:   ชมพู     ขาว
เพลง: มาร์ช ร.ร.เทศบาลบ้านบางเหนียว, ลูก บ.น.
เว็บไซต์: [http://www.bangneaw.ac.th]
โรงเรียนเทศบาลบ้านบางเหนียว (อังกฤษ:Bangneaw Municipal School)เรียกอย่างไม่เป็นทางการว่าบางเหนียว ซึ่งเป็นชื่อเรียกตามชุมชนอันเป็นที่ตั้งของโรงเรียน ให้การศึกษาในระดับชั้น ประถมศึกษา สังกัดเทศบาลนครภูเก็ต กระทรวงมหาดไทย